Diari Oficial de la Generalitat Valenciana


Sumari del DOGV 5860, del 30-09-2008 (2008/11711)

Informació pública de l'alternativa tècnica per al desenvolupament i execució del Programa d'Actuació Integrada del Sector T-1 de sòl urbanitzable d'ús terciari del Pla General d'Ordenació Urbana de la Pobla de Vallbona.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5860

Data del DOGV
:   30-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11854


Data del document
:   19-09-2008

Organisme emissor
:   Desarrollo Urbanistico Mare Nostrum, SLU

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme
    * empresa privada

Informació pública de l'alternativa tècnica per al desenvolupament i execució del Programa d'Actuació Integrada del Sector T-1 de sòl urbanitzable d'ús terciari del Pla General d'Ordenació Urbana de la Pobla de Vallbona.  
 [2008/11064]  
La mercantil Desarrollo Urbanístico Mare Nostrum SLU, amb CIF R60497992, i domicili a aquests efectes a l'avinguda dels Esports, núm. 13, d'Alzira (València), formularà proposta de programa d'actuació integrada que té com a objecte la urbanització dels terrenys que integren el Sector T-1 de sòl urbanitzable terciari del Pla General d'Ordenació Urbana de la Pobla de Vallbona. Tot això a la vista de la contractació pel procediment obert previ al concurs per a la selecció de l'agent urbanitzador convocat per l'Ajuntament de la Pobla de Vallbona, publicat en el Diari Oficial de la Comunitat Valenciana número 5.807, de data 16 de juliol de 2008 i a l'empara del que preveu l'article 133 de la Llei 16/2005, de 30 de desembre, Urbanística Valenciana.  
L'alternativa tècnica del programa està integrada bàsicament per la memòria de l'alternativa tècnica, pla parcial, el projecte d'urbanització, l'estudi acústic, l'estudi d'integració paisatgística, i inventari preliminar de construccions, plantacions i instal·lacions existents.  
De conformitat amb el que disposa l'article 134, de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública l'esmentada alternativa tècnica pel termini 45 dies, i es farà constar que en data 23 de setembre de 2008 quedarà protocol·litzada mitjançant acta autoritzada per la notaria de Manuel B. Puerta Vaño, amb domicili a la Pobla de Vallbona, carrer Jaume I el Conqueridor, núm. 8, baix, amb horari d'atenció al públic d'11.00 a 13.00 h de dilluns a divendres i depositada una còpia d'esta a l'Ajuntament de la Pobla de Vallbona. Durant l'indicat termini de 45 dies podrà consultar-se tota la documentació que integra l'alternativa tècnica, tant a l'Ajuntament referit, com a la notaria abans esmentada on queda protocol·litzada, on, així mateix, és podrà obtindre còpia de l'acta de protocol·lització, així com formular les al·legacions oportunes.  
El present anunci es publica igualment perquè valga d'anunci als afectats desconeguts, o aquells la direcció dels quals no constara, o constara erròniament en el Registre Cadastral de conformitat i als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i este tindrà la consideració d'edicte.  
Alzira, 19 de setembre de 2008.- L'apoderat: Javier Marchesi Alcober.